Baaise vrou sit lank vir reusebedrog | Maroela Media
Lindy Sharp het R4 miljoen by haar werkgewer gesteel.
'n Vrou van Port Elizabeth is 13 jaar effektiewe tronkstraf in die stad se handelshof opgelê vir bedrog van nagenoeg R4 miljoen.
Lindy Johanna Sharp (45) het van 2013 tot 2017 as boekhouer by 'n Baaise elektronikamaatskappy gewerk. In dié tyd, sê kapt. Anelisa Feni, Oos-Kaapse Valke-woordvoerder, het Sharp krediteure se bankbesonderhede na haar eie verander.
"Sy het toe begin om geld uit die maatskappy se rekening na haar eie bankrekening oor te betaal," sê Feni. "Voorts het sy haarself 'n stewige salaris en vet bonus betaal, sonder goedkeuring van die maatskappy se direkteur."
Eindelik het die maatskappy altesaam sowat R4 miljoen weens haar skelmstreke verloor.
Feni vertel die Valke het Sharp, wat op 5 Mei verlede jaar 45 geword het, in November 2017 in hegtenis geneem, maar die saak is eindelik eers Vrydag afgehandel.
Hoekom dink die skelms altyd hulle gaan wegkom daarmee. Kry vir jou.
En so loop al die kaders nog rond wat biljoene gesteel het.
Dit was nou nie baie skerp van haar om dit te doen nie.
Dit klink asof sy net sou voortgaan om te pluk sonder en kommer dat sy vasgetrap sal word. Iets skort want enige een met logiese denke sou weet dat nie net kon aanhou sonder om uitgevang te word, nie.